Hvordan foregår en inspektion i en bank?
En typisk inspektion foregår ved, at vi 1-2 måneder før selve inspektionen rekvirerer en række materialer og dokumentation fra banken – blandt andet udlånsengagementer og forretningsgange for interne procedurer. På selve inspektionen gennemgår vores medarbejdere materialet med instituttets ledelse og udvalgte medarbejdere. Nogle uger efter inspektionen afholder vi et afsluttende møde med bankens direktion, bestyrelse og revision. Her fremlægger vi Finanstilsynets konklusioner fra inspektionen og de risikooplysninger, påbud og påtaler, som inspektionen har givet anledning til. Herefter modtager banken vores rapport om inspektionen sammen med et resume. Banken skal offentliggøre resumeet på sin hjemmeside, og vi offentliggør det på Finanstilsynets hjemmeside.